Tervetuloa Armon kalliolle! Minun nimeni on Petri Välimäki.
Olemme nyt paneutuneet Apostolien tekoihin jo 10 ohjelman verran.
Sinä halutessasi näet kaikki nuo ohjelmat TV7:n arkistosta, -
kun kirjoitat hakukenttään Armon kalliolla ja hiukan rullailet.
Olemme nähneet monien muiden arvokkaiden tapahtumien lisäksi -
tiettyjä tunnuspiirteitä, jotka voivat kuvata sitä, -
millä tavalla alkuseurakunta toimi.
Millä tavalla Raamatun opettama esikuva -
Jumalan seurakunnan palveluun tapahtuu.
Millä tavalla he toimivat.
Olemme näissä ohjelmissa nähneet esim. viisi piirrettä, -
jotka mielestäni ovat ja täältä Sanasta nousevat -
hyvin selkeinä alkuseurakunnan toimintaa kuvaavina piirteinä.
Ensimmäisenä niistä on se, -
että alkuseurakunta julisti Jeesusta Kristusta.
Toinen on se, että he tekivät sen suoraan Jumalan Sanasta.
Siihen aikaanhan ei Uutta testamenttia ollut olemassa vielä, -
mutta silti he julistivat suoraan Jumalan Sanasta.
He julistivat Vanhasta testamentista. Kertoivat profetioista -
ja kuvasivat sitä, miten Jeesus Kristus on VT:n lupaama Messias, -
ja Jumalan Poika. He julistivat sitä, -
miten Hän sovitti ristillä meidän syntimme, -
miten Hänet on herätetty kuolleista ja Hän elää.
Hän on nyt Jumalan kasvojen edessä meidän hyväksemme.
Sitten kolmas piirre on se, -
että he osoittivat rakkautta käytännössä palvellen -
ja välittäen kaikkein heikoimmillakin olevista ihmisistä.
He toimivat yhteen niin, että näiden olisi mahdollista saada apua.
He uhrasivat ja panostivat siihen ja pitivät sitä hyvin tärkeänä.
Siksi he valitsivat ihmisiä, jotka erikseen palvelisivat siinä.
Oli tärkeää, että ne ihmiset olivat viisautta ja Pyhää Henkeä täynnä.
Tähän liittyy neljäs hyvin ominainen piirre.
He rukoilivat Pyhän Hengen voimaa ja Jumalan johdatusta kaikkeen.
Sitten viides piirre: Jumala todella vahvisti Sanansa.
Jumala todella oli heidän kanssaan, ja se näkyi hyvin voimallisesti.
Olisiko tässä jotain tärkeitä suuntaviittoja meillekin, -
jotka tänäkin päivänä kovasti toivomme, että tulisi herätys?
Jos sanomamme keskuksessa on Jeesus Kristus -
ja jos teemme sen Jumalan Sanaa kunnioittaen, siinä pitäytyen, -
sitä julistaen. Jos siihen liittyy käytännön rakkaus ja palvelu, -
lähimmäisistä välittäminen ja se, että rukoillaan Jumalan voimaa.
Halutaan vastaanottaa, uskoa, elää Hänen johdatuksessaan -
ja Jumala itse vahvistaa Sanansa. Tällaisia tunnuspiirteitä -
voimme hyvin selvästi nähdä Jumalan Sanasta.
Viimeksi näimme, että haluttiin hoitaa niitä ihmisiä, -
joilla on puutetta. Siihen liittyen asetettiin tehtäväänsä -
palvelijat. Sitä alkukielellä kutsutaan diakonian palvelutehtäväksi.
Vielä tänäkin päivänä vaikuttaa laajasti -
kristillisissä seurakunnissa diakoniatyö, -
jonka pohjalta on myöhemmin syntynyt mm. sosiaalityö.
Mutta tässä olemme ihan selkeästi katsoneet niitä juuria, -
mistä nämä auttamismuodot ovat alkujaan syntyneet.
Sitten nähtiin sieltä, -
miten apostolit asettivat kätensä heidän päällensä.
Yksi valituista oli Stefanus.
Mies, jota kuvataan, että hän oli täynnä uskoa ja Pyhää Henkeä.
Stefanuksesta myös sanotaan, että hän täynnä armoa ja voimaa -
teki suuria ihmeitä ja tunnustekoja kansassa.
Nykyäänhän me huomaamme välillä, -
että tällaiset asiat laitetaan aika lailla eri koreihin.
Eli on armon julistaja ja armon välittäjä.
Ja sitten, niin kuin Stefanus oli, diakonian palvelija, -
jonka tehtävä oli palvella lähimmäisiä heidän monessa hädässään.
Nykyään ajatellaan, että on ne, jotka arvostavat semmoisia ihmisiä.
Sitten taas on ne ihmiset, jotka kulkevat ja julistavat -
Jumalan valtakuntaa ja joiden kautta tapahtuu ihmeitä.
Jumalan voima ilmenee siten Pyhän Hengen voimana.
Ne ovat taas ihan toisenlaisia ihmisiä, jotka ovat sen tyyppisiä.
Huomaamme, että tämä kahtia jako on jälkeenpäin syntynyttä, -
meidän ihmisten taipumusta tehdä puolueita.
Kun taas katsomme täältä Jumalan Sanasta, -
niin ne yhdistyvät näissä samoissa ihmisissä.
Stefanus täynnä armoa ja voimaa teki suuria ihmeitä -
ja tunnustekoja kansassa.
Nämä asiat eivät siis olleetkaan eri puolilla.
Uskon Jumalan tahtovan, ettei olisi meilläkään, -
vaan me rakkautta sydämiimme rukoillen -
haluamme palvelijan sydämellä kulkea ja palvella -
ja samalla uskoa Jumalan Pyhän Hengen voimaan.
Palvella rukoillen ihmisten puolesta, -
että Jumala parantaisi heidät.
Sitten myös iloiten vastaanottaa, kun Jumala näin antaa.
Todistaa ja kertoa siitä, että meidän Herramme elää.
Juuri näin tapahtui.
Kun Apostolien tekojen 6. luvussa katsomme tilannetta tarkemmin, -
huomaamme, että taas kävi näin: -
Monet uskoivat ja tuli paljon ihmisiä uskoon, pappejakin, -
mutta toiset suuttuivat. Toiset suuttuivat kovasti.
Luetaan täältä jakeesta 11: -
Huomaamme, että sama, mikä oli tapahtunut Jeesuksen kohdalla -
eli he kielsivät ja nousivat Häntä vastaan, -
sama tapahtui apostolien kohdalla.
Sama tapahtui nyt taas Stefanuksen kohdalla.
Alamme ehkä huomata, että niin näyttää olevan.
Kun Jumalan valtakunta ilmenee, Sanaa julistetaan, -
niin siihen näköjään kuuluu myös vastustus.
Ainakin niin oli alkuseurakunnan kohdalla -
ja minusta näyttää, että yhä tällainen piirre on olemassa.
Koko kristinuskon historia kertoo siitä.
Välillä aika vahvaa ja surullista viestiä.
Nyt joutui Stefanuskin surullisen ja väkevän vastustuksen -
ja syytösten kohteeksi.
Kun noita vakavia syytöksiä tiivis- tämme, näemme ainakin 3 syytöstä.
He väittivät Stefanuksen pilkkaavan Jumalaa.
He sanoivat hänen puhuvan temppeliä vastaan -
ja he sanoivat hänen pilkkaavan Mooseksen lakia.
He hankkivat valheellisia todistajia puhumaan näin.
Silloin kaikkien katseet kiinnittyivät -
niin vakavista asioista syytettyyn ihmiseen, -
mutta he huomasivat jotain hämmästyttävää.
Nimittäin sen, että Jumala vaikutti olevan syytetyn kanssa.
Raamattu sanoo, että hänen kasvonsa olivat heistä kuin enkelin kasvot.
Eräs vainoajista oli silloin vielä vainoaja -
eli Saulus, josta myöhemmin tuli apostoli Paavali.
Mielenkiintoista on, miten Luukas on saanut tekstiinsä -
tämän tiedon, että hänen kasvonsa olivat heistä kuin enkelin kasvot.
On hyvin todennäköistä, että Paavalin - silloin vielä Saulus -
sydämeen on jäänyt aika syvä haava -
tai vahva, vähän kipeäkin muistikuva siitä, -
että tämän heidän vainoamansa kasvot olivat -
niin kuin enkelin kasvot.
Tämän hän sitten myöhemmin kertoi Luukakselle.
Lisäksi tilanne oli semmoinen, että oli juuri tapahtunut isoja ihmeitä.
Jumala oli siis vahvistanut tämän syytetyn miehen puheen.
Surullista on, että monesti tällaisetkaan Jumalan vahvistukset -
eivät saaneet ihmisiä nöyrtymään. Huomatessaan jäävänsä alakynteen -
viha vaan kasvoi siitä.
Niinpä tässäkin ylipappi vaati Stefanusta vastaamaan väitteisiin.
Ja Stefanus vastasi. Hän piti sellaisen puheen, -
että se ensin pysäytti ja hiljensi kaikki - ja sitten järkytti.
Hän osoitti voimallisesti, ettei todella pilkannut Jumalaa, -
vaan suuresti kunnioitti Jumalaa.
Samoin hän osoitti hyvin vahvan Jumalan Sanan -
ja myös Israelin historian tuntemuksensa -
alkaen Aabrahamista, Iisakista, Jaakobista ja Jaakobin pojista, -
12 Israelin kantaisästä. Sitten Joosefista -
ja hänen myötään Israelin Egyptiin siirtymisestä.
Sitten Mooseksesta ja siitä, miten Jumala toi heidät -
Egyptistä omaan maahansa takaisin.
Hän ei siis todellakaan vähätellyt Jumalan Sanaa, ei mitenkään.
Päinvastoin hän osoitti Jumalan suunnitelman toteutumisen -
paljon syvemmin kuin ylipapit tai muut kuulijat olivat ymmärtäneet.
Jumala ei ollutkaan rajattu vain temppelin rakennukseen -
eikä vain tiettyihin heidän edustamiinsa muotoihin ja kaavoihin.
Jumala oli aina ilmestynyt ihmisille -
hyvin moninaisesti ja todella vapaasti, -
jopa täysin yksilöllisesti jokaisen ihmisen kohdalla.
Ja usein aika kaukana temppelistä.
Aabrahamille Mesopotamiassa, Jaakobille tämän matkalla -
painiessaankin Jaakobin kanssa, Moosekselle palavassa pensaassa, -
Joosefille Egyptissä jne.
Samoin Stefanus osoitti, miten uskonnolliset johtajat olivat -
varsin usein kovettaneet sydämensä -
eivätkä olleet kuunnelleet Jumalan puhetta.
Kaikkein vahvimmin tämä viimeksi ilmeni siinä, -
että he olivat surmanneet Kirjoitusten lupaaman Messiaan, -
Jeesuksen Kristuksen.
Nyt heille oli jälleen kerrottu Jeesuksesta.
Jumalan sanoma valtavasta armosta oli ilmennyt voimallisena.
Todistus siitä, että Jeesus on ylösnoussut.
Näin Jumala valtavassa armossaan antaa rajustikin niskuroiville -
yhä uusia mahdollisuuksia.
Jeesus itse oli rukoillut: "Isä, anna heille anteeksi."
Jopa murhaajiensa ja kaikkien pilkkaajiensakin puolesta.
Sama koski näitä ihmisiä.
Jos vain Jumalan armo olisi heille kelvannut, -
olisivat he sen saaneet täysimääräisenä osakseen.
Sana sanoo: Jokainen, joka huutaa avuksi Herran nimeä, pelastuu.
Armosta lahjana. Jeesuksen täytetyn työn tähden.
Mutta tämä ei käynyt heille.
Sen sijaan he vihastuivat niin paljon, -
että Raamatun mukaan he olivat suorastaan pakahtua siihen.
Apostolien tekojen 7. luvussa kerrotaan: -
[kuulivat siis Stefanuksen puheen]
Mutta tämäkään ei saanut Stefanusta kääntämään suuntaansa, -
vaan edelleen Stefanus osoitti armoa, -
jopa vielä heidän kivittäessäänkin.
Siis vielä siinäkin tilanteessa -
Herransa Jeesuksen esimerkin mukaisesti -
myös Stefanus tahtoi rukoilla näiden kivittäjiensäkin puolesta: -
"Herra, älä lue heille syyksi tätä syntiä."
Aivan, kuten Jeesus oli ristillä rukoillut: -
"Isä, anna heille anteeksi."
Miten voimmekaan nähdä, -
miten valtava on Jumalan täysin ehdoton rakkaus!
Miten se voi myös ilmetä tullessaan ihmissydämeen Pyhässä Hengessä!
Näin ihmisenkin kautta. Kuten Jeesus vielä murhaajiaankin rakasti.
Miksi Jeesus huusi niin? Siksi, että Hän koko sydämestään tahtoi: -
"Isä, anna heille anteeksi."
Samoin Stefanus halusi: "Älä lue heille tätä rikkomusta syyksi."
Näemme, että Jumala varmuudella haluaa antaa anteeksi.
Niin haluaa sinullekin ja minullekin. Jumala ON rakkaus.
Hän on todella suuri armossa. Ystävät, tartutaan mekin yhdessä -
siihen armoon. Meillekin Hän antaa ihan kaikki synnit anteeksi.
Rukoillaan vaikka näin: Rakas Jumala, tunnustan, -
että olen niin monin tavoin syntinen ihminen.
Jeesuksen veren tähden pyydän: anna kaikki minun syntini anteeksi.
Ystävä, Jeesuksen nimessä ja veressä saat tämän uskoa.
Saat oikein armosta vastaanottaa. Kiität vaan Jeesusta.
Jeesuksen nimessä ja veressä kaikki sinun syntisi on annettu anteeksi.
Aamen. Ole siunattu.
On valtava armo ja lahja, -
että saamme välittää Jumalan rakkautta ja armoa lähimmäisille.
Me kaikki voimme osallistua siihen.
Yksi tapa on tukea näiden ohjelmien lähettämistä.
Voit tehdä sen soittamalla numeroon 0600 10177.
Tuolloin tuet ohjelman tekemistä noin 12 eurolla.
Voit myös laittaa tukesi ruudulla näkyvälle pankkitilille.
Laita siihen ruudulla näkyvä viite, niin tuki tulee oikeaan ohjelmaan.
Oikein paljon kiitoksia sinulle tuestasi!
Tekstitys: Tuula-Riitta Virrankare